Formålet med forslag til ændringsbudget (FÆB) nr. 1 for 2021 er at opføre 4 244 832 000 EUR i løbende priser (4 000 000 000 EUR i 2018-priser) i både forpligtelses- og betalingsbevillinger på Unionens årlige budget for 2021 for at dække de forfinansieringsbehov, der følger af gennemførelsen af brexittilpasningsreserven i 2021. Midlerne til gennemførelse af reserven udgør højst 5 000 000 000 EUR i 2018-priser (5 370 994 000 EUR i løbende priser).

Ifølge forslaget til Europa-Parlamentets og Rådets forordning om oprettelse af brexittilpasningsreserven (reserven) den 25. december 2020 skal der oprettes en reserve inden for de særlige tematiske instrumenter uden for EU's budgetlofter i den flerårige finansielle ramme "for at afbøde uforudsete og negative konsekvenser i de medlemsstater og sektorer, der er mest berørt" af de negative konsekvenser af Det Forenede Kongeriges udtræden af Unionen, og dermed afbøde dens indvirkning på den økonomiske, sociale og territoriale samhørighed.

2. Oprettelse af brexittilpasningsreserven

I forlængelse af Det Europæiske Råds konklusioner af 21. juli 2020 , vedtagelsen af den flerårige finansielle ramme den 17. december 2020 og vedtagelsen af EU's budget for 2021 den 18. december 2020 opfordrede Europa-Parlamentet og Rådet Kommissionen til at fremlægge et forslag til det relevante instrument, der er nødvendigt for at gøre brexittilpasningsreserven operationel, med henblik på at sikre, at der straks kan stilles tilstrækkelige bevillinger til rådighed til anvendelse i regnskabsåret 2021. Efter vedtagelsen af forslaget til Europa-Parlamentets og Rådets forordning om oprettelse af brexittilpasningsreserven den 25. december 2020 foreslås det i dette FÆB at opføre de budgetmæssige virkninger af reserven i 2021 på EU's budget for 2021.

Når forordningen er vedtaget, vil støtten blive udbetalt i to runder. Den første udbetalingsrunde, som er omfattet af dette FÆB, finder sted i 2021 i form af forfinansiering som omhandlet i finansforordningens artikel 115, stk. 2, litra b), nr. i), hvorved der fastsættes et beløb pr. medlemsstat baseret på en fordelingsnøgle under hensyntagen til den relative grad af økonomisk integration med Det Forenede Kongerige, herunder handel med varer og tjenesteydelser, og de negative konsekvenser for EU's fiskerisektor. Tildelingskriterierne for forfinansiering, som Kommissionen skal udbetale til medlemsstaterne, er fastsat i bilag I til forslaget til reserve. Den anden udbetalingsrunde indledes i 2024 efter udligning af forfinansieringen og beregning af de supplerende beløb, som skal udbetales til de støtteberettigede medlemsstater fra reserven. De tilsvarende bevillinger vil derfor blive føjet til reserven i forbindelse med budgetforslaget for 2024.

Ifølge forslaget til forordning er det nødvendigt at sikre medlemsstaterne fleksibilitet og navnlig at give Kommissionen mulighed for at vedtage finansieringsafgørelsen om forfinansiering, uden at Kommissionen er forpligtet til i henhold til finansforordningens artikel 110, stk. 2, at forelægge en beskrivelse af de konkrete foranstaltninger, der skal finansieres.

I overensstemmelse med betragtning 11 og artikel 4, stk. 3, i forslaget til forordning anmoder Kommissionen om, at der stilles 4 244 832 000 EUR til rådighed i både forpligtelses- og betalingsbevillinger til dækning af forfinansieringsbehovet i forbindelse med reserven. Dette beløb opføres som en hensættelse, indtil forordningen er endeligt vedtaget.

EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 30 04 03 Brexittilpasningsreserven 4 244 832 000 4 244 832 000 I alt 4 244 832 000 4 244 832 000

Når forordningen om oprettelse af brexittilpasningsreserven er endeligt vedtaget, overføres bevillingerne straks fra artikel "30 04 03" (brexittilpasningsreserven) til budgetartiklen "16 02 03". Det finansielle bidrag fra reserven til en medlemsstat vil derefter blive gennemført ved delt forvaltning i henhold til finansforordningens artikel 63.

3. Finansiering

Brexittilpasningsreserven er et af de tematiske særlige instrumenter under den flerårige finansielle ramme for 2021-2027 . De dertil knyttede bevillinger opføres derfor på budgettet ud over udgiftslofterne i den flerårige finansielle ramme for 2021-2027.

4. Sammenfattende oversigt opdelt efter udgiftsområde i den flerårige finansielle ramme

i EUR